Göyçə gölü

Göyçə gölü — XX əsrin sonlarına qədər ətrafında əsasən azərbaycanlıların məskunlaşdığı, Cənubi Qafqazda ən iri şirin sulu göl. Göyçə gölünün adı 1930-cu ildə ermənilər tərəfindən dəyişdirilərək Sevan qoyulmuşdur.

Qərbi Azərbaycanda (İndiki Ermənistan ərazisi) başlıca gölləri, qərbdə Göyçə gölü və şərqdə indiki Azərbaycan Respublikasının ərazisindəki Kəpəz dağının ətəyində yerləşən Göygöldür. Gölün şimal-qərbində mövcud olmuş ada suyun enməsi nəticəsində yarımadaya çevrilmişdir (Göyçə yarımadası).

Göyçə gölü dəniz səviyyəsindən 1926 m yüksəklikdə və sönmüş vulkanlar əhatəsində olub səthi 1400 km2-dir. Göyçə gölü alabalıqları (forel balığı) ilə məşhurdur.

Tarixi və coğrafi əhəmiyyəti

Göyçə gölü Qərbi Azərbaycanın (indiki Ermənistan Respublikası) ərazisində yerləşən, Cənubi Qafqazın ən böyük şirin sulu gölüdür. Göl təqribən 1900 metr dəniz səviyyəsindən yuxarıda yerləşir və sahəsi 1400km^2-ə çatır. Arpaçay Göyçə gölünün əsas qida mənbəyi sayılır.

Göl, vulkanik və tektonik mənşəli olmaqla regionun ən böyük içməli su mənbələrindən biridir. Onun maksimal dərinliyi 83 metr, orta dərinliyi isə təxminən 27 metr təşkil edir.

Göyçə gölünün sahil uzunluğu təqribən 260 kilometrdir. Gölün suyu şirin və təmizdir, su şəffaflığı 15–20 metrə qədərdir. Dərin və geniş olması, füsunkar təbiət mənzərəsi, sualtı faunası və flora zənginliyi onu Qafqazın “göy incisi” adlandırmağa əsas verir.

Göyçə mahalı və göl ətrafı əsrlər boyu azərbaycanlıların kompakt yaşadığı və mədəniyyətinin formalaşdığı qədim türk torpaqlarından biri olmuşdur. Azərbaycan xalqının ən qədim yazılı abidələrindən sayılan "Kitabi-Dədə Qorqud" dastanında gölün adı "Gökcə dəngizi" (Göyçə dənizi) kimi xatırlanır ki, bu da onun adının qədimliyini və türk mənşəyini təsdiqləyir.

Şəkillər

 Həmçinin bax 
 Zəngibasar mahalı

 İstinadlar 

 Xarici keçidlər 
 Ən Qədim Zamanlardan İslam Dininin Qəbuluna Qədərki Dövrdə Azərbaycan Dövlətçiliyi  
 Azərbaycan Tarixi Haqqında Ümumi Məlimat 
 http://azerbaijan.tourism.az/?/az/topmenu_content/634/ 

Kateqoriya:Ermənistan gölləri
Kateqoriya:Göyçə mahalı
Kateqoriya:Ermənistan qoruqları